Legal Document

Category: 0

Text:
4. ΒΑΣΙΛΙΚΟΝ ΔΙΑΤΑΓΜΑ της 14/25 Απρ. 1959 (ΦΕΚ Α΄ 75)  Περί κωδικοποιήσεως, τροποποιήσεως και συμπληρώσεως των περί αποκαταστάσεως απόρων κορασίδων διατάξεων. Έχοντες υπ’ όψιν τας διατάξεις: 1)του Β.Δ. της 1/6 Αυγ. 1956 «περί συστάσεως Ερανικής Επιτροπής προς προικοδότησιν απόρων κορασίδων», 2)του Νόμ. 3773/1957 «περί καταθέσεως προς προικοδότησιν απόρων κορασίδων ή νεανίδων», 3)του Νόμ. 3901/1958 «περί χορηγήσεως εξουσιοδοτήσεως προς συμπλήρωσιν κλπ. των περί της Ερανικής Επιτροπής κλπ. διατάξεων» ως και την υπ’ αριθ. 145/1959 απόφασιν του Συμβουλίου Επικρατείας. Προτάσει των Ημετέρων επί των Οικονομικών, Κοιν. Προνοίας και Εμπορίου Υπουργών, απεφασίσαμεν και διατάσσομεν: Άρθρ.1.-1.Συνιστάται Κεντρική Επιτροπή προς αποκατάστασιν απόρων κορασίδων και νεανίδων (Κ.Ε. Π.Α.Α.Κ.). 2.Η Επιτροπή, τελούσα υπό την Επίτιμον Προεδρίαν του Μακαριωτάτου Αρχιεπισκόπου Αθηνών και πάσης Ελλάδος αποτελείται εκ: α)του Υποδιοικητού της Εθνικής Τραπέζης της Ελλάδος β΄ - γ΄) ενός εκ των επί των οργανικώ βαθμώ Διευθυντού εξ εκάστου των Υπουγείων Οικονομικών και Κοιν. Προνοίας, δ΄-ς΄)ενός εκ των επί οργανικώ βαθμώ Διευθυντού, υπη-        Σελ. 181 Αποκατάστασις απόρων κορασίδων 35.Δ.κ.1-4   700 ρετούντων ανωτέρων υπαλλήλων της Εθνικής Τραπέζης της Ελλάδος, της Αγροτικής Τραπέζης της Ελλάδος και των Ταχυδρομικών Ταμιευτηρίων, οριζομένων υπό των Διοικήσεων των Ιδρυμάτων τούτων και ζ΄-ια΄)πέντε προσώπων διακρινομένων δια φιλανθρωπικήν και κοινωνικήν δράσιν. 3.Άπαντα τα μέλη της Επιτροπής διορίζονται δια Δ/τος εκδιδομένου προτάσει του Υπουργού Κοιν. Προνοίας. 4.Θητεία των υπό στοιχ. ζ΄-ια΄ μελών τυγχάνει πενταετής, δυναμένη ν’ ανανεωθή. 5.Η Επιτροπή εκλέγει εκ των μελών αυτής τον Πρόεδρον, Αντιπρόεδρον και τον Γενικόν Γραμματέα, δύναται δε να διορίζη και βοηθόν του Γραμματέως εκ των μελών αυτής ή και τρίτων. Αι υπηρεσίαι των μελών της Επιτροπής και του βοηθού Γραμματέως παρέχονται δωρεάν. Η Επιτροπή καλείται εις συνεδρίασιν υπό του Προέδρου αυτής και τούτου κωλυομένου, υπό του Αντιπροέδρου, ευρίσκεται δε εν απαρτία, εάν τα παρόντα μέλη είναι περισσότερα των απόντων. Αι αποφάσεις λαμβάνονται δια πλειοψηφίας των παρόντων κατά την συνεδρίασιν μελών και καταχωρούνται εις ειδικόν βιβλίον πρακτικών. Εν ισοψηφία υπερισχύει η ψήφος του Προέδρου. 6.Η Επιτροπή εκπροσωπείται εις τας μετά των τρίτων σχέσεις, ως και ενώπιον των Δικαστηρίων και πάσης άλλης Αρχής, υπό του Προέδρου αυτής ή τούτου απόντος ή κωλυομένου, υπό του Αντιπροέδρου. 7.Η Επιτροπή δύναται να συνιστά κατά τόπους Υποεπιτροπάς, εκ τριών τουλάχιστον προσώπων, υπό τον έλεγχον και την εποπτείαν αυτής, και λειτουργούσας εντός των ορίων της παρεχομένης αυταίς υπό της Επιτροπής εξουσιοδοτήσεως και βάσει των οδηγιών αυτής. Άρθρ.2.-1.Σκοπός της Επιτροπής είναι η κατά πάντα εν γένει νόμιμον τρόπον συλλογή χρημάτων, κατατιθεμένων υπό τον όρον του αναπαλλοτριώτου παρά τη Εθνική Τραπέζη της Ελλάδος, τη Αγροτική Τραπέζη της Ελλάδος και τω Ταχυδρομικώ Ταμιευτηρίω, υπέρ κορασίδων και νεανίδων, απόρων, χάριν προικοδοτήσεως αυτών, οψέποτε ήθελον έλθει εις γάμον, ή καταβολής αυταίς των κεφαλαίων μετά των τόκων, μετά την συμπλήρωσιν του 40ού έτους της ηλικίας των. 2.Εις τον σκοπόν της Επιτροπής περιλαμβάνεται και η ενεργείαις αυτής δια γενικών εκκλήσεων προς το κοινόν ή προς πάντα ενδιαφερόμενον, δια γενικών ή ειδικών οδηγιών, πραγματοποίησις τοιούτων καταθέσεων αρχικών ή συμπληρωματικών, υπό τρίτων απ’ ευθείας παρά τοις άνω Ιδρύμασιν, υπέρ απόρων κορασίδων και νεανίδων, υποδεικνυομένων υπ’ αυτών των καταθετών.  Σελ. 182 Άρθρ.3.-1.Ο καθορισμός των δικαιούχων κορασίδων και νεανίδων γίνεται είτε υπ’ αυτού τούτου του δίδοντος είτε υπό της Επιτροπής (ή των κατά τόπους Υποεπιτροπών αυτής), ήτις και διαχειρίζεται γενικώς τα καθ’ οιονδήποτε τρόπον συγκεντρούμενα υπ’ αυτής και υπέρ του σκοπού αυτής ποσά, και τυχόν έτερα περιουσιακά στοιχεία, οιασδήποτε φύσεως. 2.Το ποσόν (ελάχιστον και ανώτατον) όπερ δύναται να κατατίθηται υφ’ οιουδήποτε, δια την έκδοσιν βιβλιαρίων υπέρ απόρων κορασίδων και νεανίδων, το ανώτατον όριον ηλικίας αυτών ως και τα ποσά άτινα δύναται να γίνωνται δεκτά ως συμπληρωματικαί καταθέσεις εις εκδεδόμενα βιβλιάρια, καθορίζονται εκάστοτε δι’ αποφάσεως της Επιτροπής. 3.Άπορος κατά την έννοιαν του παρόντος λογίζεται η νεανίς ή κορασίς η ανήκουσα εις οικογένειαν της οποίας τα εισοδήματα δεν επαρκούν δια την δημιουργίαν κεφαλαίου προς προικοδότησιν αυτής. Η διαπίστωσις της ιδιότητος των κορασίδων και νεανίδων ως «απόρων» γίνεται, εις πάσας τας περιπτώσεις βάσει των πραγματικών περιστατικών, υπό της Επιτροπής ή των Υποεπιτροπών αυτής, είτε δια πιστοποιητικών αρμοδίων Οργάνων, είτε δια πληροφοριών συλλεγομένων υπ’ αυτής της Επιτροπής ή των Υποεπιτροπών αυτής. Τα ονόματα των ούτω κρινομένων ως απόρων κορασίδων καταχωρούνται εις τα πρακτικά συνεδριάσεων της Επιτροπής ή των Υποεπιτροπών αυτής. 4.Η διάταξις της προηγουμένης παραγράφου, ισχύει και, επί των μέχρι τούδε γενομένων καταθέσεων, εφόσον η διαπίστωσις της απορίας των υπέρ ων αι καταθέσεις κορασίδων και νεανίδων δεν εγένετο κατά τα υπό της παρ. 2 άρθρ. 2 του από 1/6 Αυγ. 1956 Β.Δ/τος προβλεπόμενα, υπό της παρά τη Εθνική Τραπέζη της Ελλάδος «Κεντρικής Επιτροπής» ή των κατά τόπους Παραρτημάτων αυτής. 5.Εν περιπτώσει καθ’ ην κορασίς ή νεάνις υπέρ ης εγένετο μέχρι τούδε ή θέλει γίνει εις το μέλλον κατάθεσις, εκρίθη ή κριθή κατά τα εν παρ. 3 και 4 οριζόμενα ως μη άπορος, η υπέρ αυτής κατάθεσις δεν λογίζεται γενομένη με την ρήτραν δολλαρίου περί ης το άρθρ. 7 του παρόντος και δεν υπάγεται εις τας διατάξεις του παρόντος, δύναται δε ο καταθέσας να ζητήση την επιστροφήν του κατατεθέντος υπ’ αυτού ποσού, εφ’ όσον παρέχεται αυτώ τοιούτον δικαίωμα κατά τας κειμένας διατάξεις.  35.Δ.κ.4 Αποκατάστασις απόρων κορασίδων   701 Άρθρ.4.-1.Η Επιτροπή δύναται να διενεργή Πανελληνίους Εράνους ως και εράνους εν τω εξωτερικώ, προς εκπλήρωσιν του σκοπού αυτής. Ωσαύτως η Επιτροπή δύναται να δέχηται δωρεάς πάσης φύσεως. Ομοίως παρέχεται αυτή το δικαίωμα της συλλογής χρημάτων δια της οργανώσεως εορτών, ποδοσφαιρικών συναντήσεων, θεατρικών ή κινηματογραφικών παραστάσεων λαχειοφόρων αγορών, δι’ αποδείξεων (κουπονίων) κλπ., εν τε τω εσωτερικώ και τω εξωτερικώ. 2.Τα εκ των εράνων κλπ., συγκεντρούμενα ποσά κατατίθενται, μετά την αφαίρεσιν των τυχόν εξόδων, εις λογαριασμόν επ’ ονόματι της Επιτροπής, παρά τη Εθνική Τραπέζη της Ελλάδος ή τη Αγροτική Τραπέζη της Ελλάδος εν τω Ταχυδρομικώ Ταμιευτηρίω, κατά την κρίσιν της Επιτροπής. Άρθρ.5.-1.Η Επιτροπή απαλλάσσεται της κατά το άρθρ. 9 του Νόμ. 5101/1931 υποχρεώσεως διαθέσεως του δεκάτου των καθ’ οιονδήποτε τρόπον του σκοπού αυτής εισπραττομένων υπέρ του κατά το άρθρ. 25 του εν λόγω Νόμου σκοπού, ως και οιασδήποτε υποχρεώσεως προς διάθεσιν οιουδήποτε ποσοστού επί των παρ’ αυτής εισπραττομένων, υπέρ οιουδήποτε ετέρου πλην του ιδίου αυτής σκοπού. 2.Ωσαύτως απαλλάσσεται της κατά το άρθρ. 8 παρ. 4-5 του Νόμ. 5101/1931 υποχρεώσεως εκποιήσεως δια πλειστηριασμού των τυχόν κληρωθέντων και μη παραληφθέντων αντικειμένων. Ταύτα, μετά την πάροδον εξαμήνου από της κληρώσεως, η Επιτροπή, υποχρεούται να χρησιμοποιή εις επομένας λαχειοφόρους αγοράς, το δε εκ τούτων έσοδον διατίθεται υπέρ του σκοπού αυτής. 3.Τα υπέρ των σκοπών της Επιτροπής οργανούμενα είτε υπ’ αυτής της ιδίας (και των κατά τόπους Υποεπιτροπών αυτής) είτε υπό ετέρων νομίμως λειτουργούντων Σωματείων και Συλλόγων, δημόσια θεάματα, χοροεσπερίδες, λαχειοφόροι αγοραί κλπ., απαλλάσσονται του φόρου δημοσίων θεαμάτων, της υποχρεώσεως αγοράς δελτίων εράνου Προνοίας Βορείων Επαρχιών (εις ας περιφερείας εφαρμόζεται ο έρανος ούτος) ως και οιουδήποτε άλλου φόρου, χαρτοσήμου, τέλους ή δικαιώματος υπέρ του Δημοσίου, Δήμου, Κοινότητος, Οργανώσεως και εν γένει υπέρ οιουδήποτε φυσικού ή νομικού προσώπου. Δια την τέλεσιν τοιούτων θεαμάτων κλπ. ζητείται υπό της Επιτροπής ή των Υποεπιτροπών αυτής, άδεια του αρμοδίου Οικονομικού Εφόρου και σφραγίζονται υπ’ αυτού τα προς διάθεσιν εισιτήρια. Οι Οικονομικοί Έφοροι παρακολουθούσι και εξακριβούσι τον αριθμόν των διατεθέντων τελικώς εισιτηρίων, ον και γνωστοποιούσι, μετά της τιμής αυτών και των λοιπών απαραιτήτων στοιχείων (επωνυμία οργανωτού, διεύθυνσις αυτού και πόλις τελέσεως του θεάματος κλπ.) απ’ ευθείας προς την Επιτροπήν εις Αθήνας, δια την υπ’ αυτής περαιτέρω παρακολούθησιν. Άρθρ.6.-Η Επιτροπή υποχρεούται εις ετησίαν λογοδοσίαν, υποβάλλουσα προς τούτο, εντός του επομένου οικονομικού έτους εις το Υπουργείον Προνοίας λεπτομερή έκθεσιν, κατά τας κειμένας διατάξεις. Άρθρ.7.-1.Η Εθνική Τράπεζα της Ελλάδος, η Αγροτική Τράπεζα της Ελλάδος και το Ταχυδρομικόν Ταμιευτήριον δύνανται να δέχωνται, προς πραγματοποίησιν των σκοπών της Επιτροπής, καταθέσεις εις δραχμάς, με την ρήτραν του δολλαρίου, γενομένας είτε υπέρ ταύτης ή των Υποεπιτροπών αυτής είτε υπέρ ωρισμένων απόρων κορασίδων και νεανίδων προς προικοδότησιν αυτών. Επί των καταθέσεων τούτων εφαρμόζονται αναλόγως αι διατάξεις των άρθρ. 4-11 του Ν.Δ. της 17/1-13/8/1923 «περί ειδικών διατάξεων επί ανωνύμων Εταιρειών» και του Νόμ. 569/1943. 2.Επί των κατά την προηγουμένην παράγραφον καταθέσεων, παρέχεται υπό των ως άνω Ιδρυμάτων τόκος κατά 1% ανώτερος του παρεχομένου υπό της Εθνικής Τραπέζης της Ελλάδος, εκάστοτε δια καταθέσεις προθεσμίας μακράς διαρκείας, ανατοκίζονται δε αύται αυτοδικαίως ανά εξαμηνίαν. 3.Αι ανωτέρω καταθέσεις, ως και πάσα μεταγενεστέρα τοιαύτη, γενομένη συμπληρωματικώς υφ’ οιουδήποτε εις τους αυτούς λογαριασμούς, αποδίδονται μετά των τόκων των και ανατοκισμών υπό των εν λόγω Ιδρυμάτων εις τας δικαιούχους Επιτροπάς και Υποεπιτροπάς ή κορασίδας και νεάνιδας κατά την εις δραχμάς επίσημον αξίαν του δολλαρίου κατά τον χρόνον της αποδόσεως. Προκειμένου περί καταθέσεων γενομένων υπέρ ωρισμένων κορασίδων και νεανίδων, αύται αποδίδονται εις τας δικαιούχους μόνον μετά προηγουμένην τέλεσιν γάμου των, ανεξαρτήτως δε τελέσεως γάμου μετά την συμπλήρωσιν του 40ού έτους της ηλικίας των. Εν περιπτώσει θανάτου της υπέρ ης η κατάθεσις, η προθεσμία της καταθέσεως θεωρείται λήξασα και αποδίδεται αύτη εις τους κληρονόμους της θανούσης. 4.Η Εθνική Τράπεζα της Ελλάδος, η Αγροτική Τράπεζα της Ελλάδος και το Ταχυδρομικόν Ταμιευτήριον υποχρεούνται να παρέχωσιν εις την Επιτροπήν πληροφορίας και στοιχεία σχετικώς με τας παρ’ αυτοίς γιγνομένας οιασδήποτε μορφής καταθέσεις, σχέσιν εχούσας με τον εν άρθρ. 2 του παρόντος σκοπόν αυτής. Τα Ιδρύματα ταύτα, εφόσον ήθελον αποδεχθή την παρ’ αυτοίς διενέργειαν καταθέσεων υπέρ του σκοπού της Επιτροπής, ουδεμιάς δικαιούνται αμοιβής δι’ έξοδα οιασδήποτε φύσεως ή δια την απασχόλησιν των Υπηρεσιών αυτών.      (Αντί της σελ. 183) Σελ. 183(α) 357-029 Αποκατάστασις απόρων κορασίδων 35.Δ.κ.4   702 Άρθρ.8.-1.Την ασφάλισιν δια της ρήτρας του δολλαρίου των καταθέσεων περί ων το άρθρ. 7 του παρόντος αρχικών ή συμπληρωματικών, ως και των εκ τούτων τόκων, εγγυάται το Ελληνικόν Δημόσιον. 2.Η τυχόν μέλλουσα να προκύψη διαφορά, καταβάλλεται υπό της Τραπέζης της Ελλάδος, προς την Εθνικήν Τράπεζαν της Ελλάδος, την Αγροτικήν Τράπεζαν της Ελλάδος και το Ταχυδρομικόν Ταμιευτήριον, την επομένην εκάστης τυχόν ανατιμήσεως του δολλαρίου, βάσει του συνολικού εμφανιζομένου, εις τα βιβλία αυτών υπολοίπου καταθέσεων της κατηγορίας ταύτης και άνευ ετέρας διατυπώσεως, χρεώσει του παρά τη Τραπέζη της Ελλάδος λογαριασμού «Ελληνικόν Δημόσιον-Λογαριασμός Εισπράξεων και Πληρωμών». 3.Η Εθνική Τράπεζα της Ελλάδος, η Αγροτική Τράπεζα της Ελλάδος και το Ταχυδρομικόν Ταμιευτήριον μετά την καταβολήν αυτοίς-υπό της Τραπέζης της Ελλάδος της κατά την προηγουμένην παράγραφον διαφοράς, πιστώνουσι τους ατομικούς λογαριασμούς των κορασίδων και νεανίδων με την αναλογούσαν εκάστη διαφοράν, της κατά το άρθρ. 7 παρ. 3 του παρόντος υποχρεώσεως των άνω Ιδρυμάτων προς απόδοσιν των καταθέσεων κατά την επίσημον τιμήν του δολλαρίου, αρχομένης από της καταβολής ταύτης. Άρθρ.9.-1.Αι διατάξεις του παρόντος εφαρμόζονται και επί των γενομένων από της ισχύος του από 1/6 Αυγ. 1956 Β.Δ/τος «περί συστάσεως ερανικής Επιτροπής προς προικοδότησιν απόρων κορασίδων» καταθέσεων υπέρ απόρων κορασίδων και νεανίδων, η δε δια του Β.Δ/τος τούτου συσταθείσα και έκτοτε λειτουργούσα Επιτροπή λογίζεται έχουσα από της συστάσεώς της τον εν άρθρ. 2 του παρόντος σκοπόν, και διάρκειαν απεριόριστον. Εις τους αυτούς επί των Οικονομικών, Κοιν. Προνοίας και Εμπορίου Υπουργούς, ανατίθεμεν την δημοσίευσιν και εκτέλεσιν του παρόντος.